open-index/open-wikipedia-markdown huggingface dataset:
বর্মী রুপি

**রুপি** ছিলো ১৯৪৩–১৯৪৫ ব্যতীত ১৮৫২ থেকে ১৯৪৫ সাল পর্যন্ত বার্মার (বর্তমান মিয়ানমার) মুদ্রা।

## ইতিহাস
ব্রিটিশরা বার্মা জয় করার পর তারা ক্যত এর স্থলে ভারতীয় রুপির প্রচলন করে। ১৮৯৭ সাল থেকে ভারতীয় সরকার রেঙ্গুনে ভারতের মত একই সাধারণের ধরনের নোট চালু করে কিন্তু ভারতীয় ভাষা ব্যবহারের বদলে সেসব নোটে বার্মার ভাষা ব্যবহার করা হয়। ১৯১৭ এবং আবারো ১৯২৭ সাল থেকে বার্মায় ব্যবহারের জন্য অতিরিক্ত মুদ্রিত ভারতীয় নোটগুলো ছাড়া হয়। বার্মা ১৯৩৭ সালে স্বতন্ত্র উপনিবেশ হওয়ার পরে বার্মার জন্য পৃথক নোট ছাপানো শুরু হলেও কোন পৃথক ধাতব মুদ্রার প্রচলন করা হয়নি।

১৯৪২ সালে জাপানীরা বার্মার নিয়ন্ত্রণ পাওয়ার পর সেখানে নতুন রুপি প্রচলন করে যা ছিলো ১০০ পয়সার সমতুল্য। এই মুদ্রা শুধু কাগজে ছাপানো হতো। ১৯৪৫ সালে এই রুপিকে ক্যত দ্বারা প্রতিস্থাপিত করা হয়। ১৯৪৫ সালে জাপানি রুপি মূল্যহীন ঘোষিত হয় এবং বার্মা আবার ভারতীয় ধাতব মুদ্রা এবং নিজস্ব রুপির নোট ব্যবহার শুরু করে।

১৯৪৮ সালে স্বাধীন হওয়ার পর বার্মা ধাতব মুদ্রা ও কাগুজে মুদ্রা সমেত নিজেদের রুপির প্রচলন করে। এক রুপিকে ১৬ পে-তে (ভারতীয় *আনা* এর সমতুল্য) ভাগ করা হতো, প্রতিটি পে ছিলো ৪ পয়্যার সমতুল্য ছিলো (ভারতীয় পয়সার সমতুল্য)। বর্মী রুপিকে ১৯৫২ সালে ক্যত দ্বারা প্রতিস্থাপন করা হয়।

## ধাতব মুদ্রা
১৯৪৯ সালে ধাতব মুদ্রা হিসেবে ২ পয়্যা, ১, ২, ৪ এবং ৮ পে বাজারে ছাড়া হয়। এগুলোর আকার এবং তামা-নিকেলের গঠন ভারতীয় ½, ১ ও ২ আনা এবং ¼ ও ½ রুপির সাথে মিল রেখে তৈরি করা হয়েছিলো। ধাতব মুদ্রাগুলোয় চিন্থে নামক পৌরাণিক সিংহ-ড্রাগন প্রানীর ছবি থাকতো।

## ব্যাংক নোট
[thumb|[সবুজ ময়ূর|সবুজ ময়ূরের ছবি যুক্ত ১ রুপির নোট]]
১৮৯৭ থেকে ১৯২২ পর্যন্ত ৫, ১০ ও ১০০ রুপির নোট ইস্যু করা হতো ভারতীয় রুপির মতই কিন্তু ভিন্ন ভাষা ব্যবহার করা হতো। ১৯১৭ সালে ভারতীয় আড়াই রুপির নোট বার্মায় ব্যবহারের জন্য অতিরিক্ত ছাপানো হয়, একই উদ্দেশ্যে ১৯২৭ সালে ৫০ রুপি এবং ১৯২৭ থেকে ১৯৩৭ পর্যন্ত ১০০ রুপির নোট অতিরিক্ত ছাপানো হয়।

১৯৩৭ সালে ভারতীয় রিজার্ভ ব্যাঙ্ক থেকে "শুধুমাত্র বার্মায় আইনি দরপত্রে" লেখা যুক্ত ৫, ১০ এবং ১০০ রুপির নোট অতিরিক্ত পরিমাণে ছাপানো হয়। ১৯৩৮ সালে ভারতীয় রিজার্ভ ব্যাংক থেকে ৫, ১০, ১০০, ১০০০ এবং ১০০০০ বর্মী রুপির নোট ছাপানো হয়।

১৯৪২ সালে জাপান সরকার ১, ৫, ও ১০ এবং ¼, ½, ১, ৫, ১০ ও ১০০ রুপি ইস্যু করে। এই নোটগুলোকে ১৯৪৪ সালে ১, ৫, ১০ এবং ১০০ ক্যত দ্বারা প্রতিস্থাপন করা হয়, যেগুলো ক্ষণকালীন দ্বিতীয় বর্মী ক্যত নামেও পরিচিত। ১৯৪৫ সালে সামরিক প্রশাসন জাপানি ক্যত নোট প্রতিস্থাপন করতে ১, ৫, ১০ ও ১০০ ভারতীয় রুপির নোট অতিরিক্ত ইস্যু করে।

১৯৪৭ সালে বার্মা মুদ্রা বোর্ড ১, ৫, ১০ ও ১০০ রুপির কাগুজে মুদ্রা ইস্যুর ক্ষমতা নিয়ে নেয়। ১৯৪৮ সালে স্বাধীনতাপ্রাপ্তির পর বার্মা সরকার নোট পুরনো পদ্ধতিতে ইস্যু করতে থাকে। ১৯৫৩ সালে বার্মার ইউনিয়ন ব্যাংক রুপির চূড়ান্ত ও শেষ কিছু নোট ইস্যু করে।

## তথ্যসূত্র

* 
* 
*Robinson, M. and Shaw, L.A.: The Coins and Banknotes of Burma. Manchester, 1980 (160 pp. and 14 plates, some in colour). 

বিষয়শ্রেণী:রুপি
বিষয়শ্রেণী:মিয়ানমারের মুদ্রা
বিষয়শ্রেণী:১৯৫২-এ বিলুপ্ত
বিষয়শ্রেণী:আধুনিক অপ্রচলিত মুদ্রা
আগরতলা পৌরনিগম

**আগরতলা পৌরনিগম** বা **এএমসি** হল একটি পৌরসংস্থা, যা ভারতের ত্রিপুরা রাজ্যের রাজধানী ও উত্তর-পূর্ব ভারতের তৃতীয় বৃহত্তম শহর আগরতলার পরিচালনা ও রক্ষণাবেক্ষণ করে। পৌরসংস্থাটি উত্তর-পূর্ব ভারতের প্রাচীনতম পৌরসভা হিসাবে ১৮৭১ সালে গঠিত হয়। এটি শহরের উন্নয়ন ও আধুনিকীকরণ এবং বিভিন্ন কার্যক্রম পরিচালনায় গুরুত্বপূর্ণ ভূমিকা পালন করে। এই নাগরিক প্রশাসনিক সংস্থা ৭৬.৫ বর্গ কিলোমিটার এলাকা নিয়ে গঠিত। আগরতলা পৌরনিগমের বর্তমান মেয়র হলেন ড. প্রফুল্ল জিৎ সিনহা।

## বর্তমান
পৌর কর্পোরেশন শহরের বাসিন্দাদের দ্বারা নির্বাচিত কাউন্সিলরদের নিয়ে গঠিত। শহরটি পৌরসভার ওয়ার্ডে বিভক্ত এবং প্রতিটি ওয়ার্ড থেকে একজন কাউন্সিলর নির্বাচন হয়।

এএমসির বর্তমান সংখ্যাগরিষ্ঠ অংশ বামফ্রন্টের। 

* (বৃহত্তর আগরতলা পরিকল্পনা এলাকা: ৫১২২৬৪ জনসংখ্যা এবং ৯২&nbsp;কিমি ২ আয়তন)

প্রতিটি দশকে আগরতলার জনসংখ্যার আনুমানিক মূল্য ১৯৬১ থেকে এখানে দেখানো হয়েছে এর আয়তনের সাথে।

## তথ্যসূত্র

বিষয়শ্রেণী:১৮৭১-এ ভারতে প্রতিষ্ঠিত
বিষয়শ্রেণী:আগরতলা
বিষয়শ্রেণী:ত্রিপুরার পৌর কর্পোরেশন
বিষয়শ্রেণী:ত্রিপুরার স্থানীয় সরকার
ভারত জাতীয় অনূর্ধ্ব-২০ ফুটবল দল

**ভারত জাতীয় অনূর্ধ্ব-২০ ফুটবল দল** (যা **ভারত অনূর্ধ্ব-২০** নামেও পরিচিত) হচ্ছে আন্তর্জাতিক ফুটবলে ভারতের প্রতিনিধিত্বকারী পুরুষদের অনূর্ধ্ব-২০ দল, যার সকল কার্যক্রম ভারতের ফুটবলের সর্বোচ্চ নিয়ন্ত্রক সংস্থা সর্ব ভারতীয় ফুটবল ফেডারেশন দ্বারা নিয়ন্ত্রিত হয়। ১৯৬৩ সালের ১৯শে এপ্রিল তারিখে, ভারত অনূর্ধ্ব-২০ প্রথমবারের মতো আন্তর্জাতিক খেলায় অংশগ্রহণ করেছে; মালয় ফেডারেশনে অনুষ্ঠিত মিয়ানমার অনূর্ধ্ব-২০ দলের বিরুদ্ধে উক্ত ম্যাচে তারা ১–১ গোলে ড্র করেছিল।

*নীল বাঘ* নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় ভারতের রাজধানী নতুন দিল্লিতে অবস্থিত। বর্তমানে এই দলের ম্যানেজারের দায়িত্ব পালন করছেন ভারতীয় সাবেক ফুটবল খেলোয়াড় শানমুগাম ভেঙ্কটকেশ এবং অধিনায়কের দায়িত্ব পালন করছেন কেরল ব্লাস্টার্সের গোলরক্ষক প্রভসুখন সিং গিল।

ভারত অনূর্ধ্ব-২০ এপর্যন্ত একবারও ফিফা অনূর্ধ্ব-২০ বিশ্বকাপে অংশগ্রহণ করতে পারেনি। অন্যদিকে, এএফসি অনূর্ধ্ব-২০ এশিয়ান কাপেও অন্যতম সফল দল, যেখানে তারা ১টি (১৯৭৪) শিরোপা জয়লাভ করেছে।

মালসাউমফেলা, শোরায়েব ভরদ্বাজ, গুরপ্রীত সিং সান্ধু, জেজে লালপেখলুয়া এবং তালজন্দ্র সিংয়ের মতো খেলোয়াড়গণ ভারত অনূর্ধ্ব-২০ দলের জার্সি গায়ে মাঠ কাঁপিয়েছেন।

## প্রতিযোগিতামূলক তথ্য
### ফিফা অনূর্ধ্ব-২০ বিশ্বকাপ

## তথ্যসূত্র

## বহিঃসংযোগ
*  
* ফিফা-এ ভারত জাতীয় অনূর্ধ্ব-২০ ফুটবল দল  
* এএফসি-এ ভারত জাতীয় অনূর্ধ্ব-২০ ফুটবল দল 

অনূর্ধ্ব-২০
ফুটবল
বিষয়শ্রেণী:এশিয়ার জাতীয় অনূর্ধ্ব-২০ ফুটবল দল
অনূর্ধ্ব-২০
অগ্নীশ্বর

***অগ্নীশ্বর*** হলো একটি জনপ্রিয় বাংলা বায়োপিক চলচ্চিত্র যা পরিচালনা করেন অরবিন্দ মুখোপাধ্যায়। এই চলচ্চিত্রটি বিখ্যাত লেখক বলাইচাঁদ মুখোপাধ্যায় এর গল্প অবলম্বনে নির্মিত। এই চলচ্চিত্রটি ১৯৭৫ সালে প্রতিভা পিকচারস ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন হেমন্ত মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, মাধবী মুখোপাধ্যায়, তরুণ কুমার, সুমিত্রা মুখোপাধ্যায়।

## কাহিনি
পরিশ্রমী, সুদক্ষ, দৃঢ় ব্যক্তিত্বের সদ্য ডাক্তার পাশ করা ছেলের ঘরোয়া কুসংস্কার এর প্রতি যে তীব্র প্রতিবাদ ফুটিয়ে তোলা হয়েছে ছবির প্রথম দিকে তা অসমান্য।
ছবির মূল চরিত্র মানে, অগ্নীশ্বর, তার বিধবা বোনকে বিয়ে দিয়েই সমাজের অনিয়মের বিরুদ্ধে যে প্রতিবাদ করেছিলেন, তা সে বজায় রেখেছে তার কর্মজীবনে পাওয়া সকল অন্যায়ের বিরুদ্ধে। কঠোর চরিত্রের লোক বলে হৃদয়ও কঠিন তা নয়, যা ফুটে উঠেছে ইংরেজের স্ত্রী ও তার সন্তানের সারা রাত অক্লান্ত সেবা করে তাদের সুস্থ করে তুলবার মাধ্যমে।
এমন সুদৃঢ় ব্যক্তিত্বের মানুষ যারা কখনো কারো প্রেমে পড়েন না! সেই তিনিও প্রেমে পড়লেন তার স্ত্রীর, তবে তার গত হওয়ার পর। সেই ভালোবাসা এতোটাই সুমধুর কঠিন ছিল যে,তার স্ত্রীর সৃতিতে তিনিও মাছ মাংস খাওয়া বাদ দেন, শুধু প্রায়শ্চিত্ব করবেন বলে। তার মা মরা ছেলের বেলায় যে তিনি নরম কোনোভাবেই ছিলেন না, তা বোঝা যায় ছেলের বিয়ের দিন ছেলে পণ নিচ্ছে বলে, বিয়ের অনুষ্ঠান ছেড়ে আসবার মাধ্যমে। একসময় তিনি ছেলের সংসার থেকে বেরিয়ে পড়েন গ্রামীণ জীবনের দিকে, আর প্রান্তিক মানুষের সেবা করে যে শান্তি ও ভালোবাসা পেয়েছেন, তাতেই তিনি বারবার জন্ম নিতে চেয়েছেন এই বাংলায়।।

## শ্রেষ্ঠাংশে
* উত্তম কুমার- অগ্নীশ্বর মুখোপাধ্যায়
* মাধবী মুখোপাধ্যায় - অগ্নীশ্বরের স্ত্রী
* অসিতবরণ মুখোপাধ্যায়- ডাঃ লতিফ
* সুব্রতা চ্যাটার্জি - সুধা (অগ্নীশ্বরের বোন)
* তরুণ কুমার - সর্বেশ্বর (হাসপাতালের বড়বাবু)
* কাজল গুপ্ত - (হাসপাতালের  স্টোরকিপারের বউ)
* হরিধন মুখোপাধ্যায় - (হাসপাতালের  স্টোরকিপার)
* সুলতা চৌধুরী- পদ্মা
* শম্ভু ভট্টাচার্য - ঝগরু
* সুমিত্রা মুখোপাধ্যায় - সুচন্দা
* দিলীপ রায় - খগেন
* বিমল ব্যানার্জি
* কৃষ্ণা ব্যানার্জি
* তপতী ব্যানার্জি
* দুর্গাদাস ব্যানার্জি
* গুরুদাস ব্যানার্জি - অগ্নীশ্বরের শ্বশুর
* রথীন বসু
* ক্ষুদিরাম ভট্টাচার্য

## বক্স অফিস
ছবিটিকে উত্তম কুমারের ক‍্যারিয়ারের অন‍্যতম শ্রেষ্ঠ ছবি হিসেবে ধরা হয় এবং তিনি তাঁর অন‍্যতম শ্রেষ্ঠ অভিনয়ের নিদর্শন রেখেছেন। ছবিটি আক্ষরিক অর্থেই সুপারহিট হয় এবং টানা ৯৮দিন চলে প্রেক্ষাগৃহে।

## তথ্যসূত্র

## বহিঃসংযোগ
* 

বিষয়শ্রেণী:১৯৭৫-এর চলচ্চিত্র
বিষয়শ্রেণী:১৯৭৫-এর ভারতীয় চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:১৯৭০-এর দশকের বাংলা ভাষার চলচ্চিত্র
বিষয়শ্রেণী:১৯৭৫-এর নাট্য চলচ্চিত্র
বিষয়শ্রেণী:ভারতীয় উপন্যাস অবলম্বনে চলচ্চিত্র
বিষয়শ্রেণী:ভারতীয় নাট্য চলচ্চিত্র
উসমান আবু কুহাফা

**উসমান ইবনে আমির** (৫৪০-৬৩৫; যিনি **আবু কুহাফা** নামে বেশি পরিচিত) প্রথম রাশিদুন খলিফা আবু বকরের পিতা ছিলেন।

## পরিবার
তিনি মক্কায় থাকতেন এবং তার ভাগ্নি সালমা বিনতে শাখার ইবনে আমির ইবনে আমরকে বিয়ে করেন, যিনি তার ভাইয়ের মেয়ে; উম্মে আল-খায়ের ("কল্যানের মা") নামে পরিচিত ছিলেন। তাদের কয়েকজন ছেলে ছিল যারা শৈশবে ইন্তেকাল করে। আবু বকর যখন ৫৭৩ সালে জন্মগ্রহণ করেন, তখন তিনি আতিক (মৃত্যু থেকে "অব্যাহতি" ) নামে পরিচিত ছিলেন, আর তার পরবর্তী ভাইদের মুআতাক ও মুয়াতাক নামে পরিচিত করা হয়েছিল।

আবু কুহাফা পরে হিন্দ বিনতে নুকাইদ নামে এক মহিলাকে বিয়ে করেন। তিনি তাঁর থেকে তিন কন্যা সন্তান জন্ম দেন, তারা হলেন উম্মে ফারওয়া, কুরায়বা এবং উম্মে আমির।

## মৃত্যু
কথিত আছে, ৬৩৪ সালের আগস্ট মাসে আবু বকর যখন মদিনায় মারা যান, তখন মক্কা ভূমিকম্পে কেঁপে উঠেছিল। আবু কুহাফা জিজ্ঞাসা করলেন, "ওটা কি?" এবং তাকে বলা হয়েছিল যে তার ছেলে মারা গেছে। তিনি উত্তর দিলেন, "এটা একটা ভয়ানক দুর্যোগ। তার পরে কে কর্তৃত্বের আবির্ভূত হয়েছে?" উমর এখন খলিফা হওয়ার পরামর্শ পেয়ে তিনি বলেছিলেন, "তিনি তাঁর সঙ্গী ছিলেন"। আবু কুহাফা তার ছেলের কাছ থেকে তার উত্তরাধিকার তার নাতির কাছে ফিরিয়ে দেন।

আবু কুহাফা মাত্র কয়েক মাস পরে ৬৩৫ সালের মার্চ মাসে ৯৭ বছর বয়সে মারা যান। এই বয়স চন্দ্র বছর গণনা করা হয়েছিল; সৌর ক্যালেন্ডারের মাধ্যমে, এ হিসাবে তার বয়স ৯৪ বা ৯৫ হয়।

## তথ্যসূত্র

বিষয়শ্রেণী:৫৪০-এ জন্ম
বিষয়শ্রেণী:৬৩৫-এ মৃত্যু
বিষয়শ্রেণী:সাহাবীর পূর্বপুরুষ
বিষয়শ্রেণী:৬ষ্ঠ শতাব্দীর আরব ব্যক্তি
বিষয়শ্রেণী:৭ম শতাব্দীর আরব ব্যক্তি
টুংকু আম্পুয়ান নাজিহাহ

**টুংকু আম্পুয়ান নাজিহাহ বিনতি আলমারহুম টুংকু বেসার বুরহানউদ্দিন** (জাভি: تونكو امڤوان نجحة بنت المرحوم تونكو بسر برهانالدين; জন্ম ১ সেপ্টেম্বর ১৯২৩) হলেন নেগেরি সেম্বিলান-এর টুঙ্কু আম্পুয়ান। ’টুংকু আম্পুয়ান’ শব্দের অর্থ হল ‘দ্য রয়্যাল লেডি বা ’রাজকীয় নারী’। তিনি ১৯৬৭ থেকে ২০০৮ পর্যন্ত টুংকু আম্পুয়ান বেসার বা নেগেরি সেম্বিলানের রানী ছিলেন।
তিনি ১৯৯৪ এবং ১৯৯৯  এর মধ্যে মালয়েশিয়ার রাজা পারমাইসুরি আগং (আক্ষরিক অর্থে দ্য সুপ্রিম লেডি কুইন) হিসাবেও দায়িত্ব পালন করেছিলেন। নাজিহার প্রাক্তন ইয়াং দি-পার্টুয়ান বেসার নেগেরি সেম্বিলান জনাব টুয়াংকু জাফর ইবনি আলমারহুম টুয়াংকু আব্দুল রহমানের সাথে বিয়ে হয়েছিল।
টুয়াংকু জাফর হলেন টুংকু নাজিহার বোন, টু টুংকু কুরশিয়াহ বিনতি আলমারহুম টুংকু বেসার বুরহানউদ্দিনের সৎপুত্র, যিনিও নেগেরি সেম্বিলানের রানী ছিলেন।
১৯৬৭ সালে টুংকু নাজিহা তার বোন টুংকু দুরাহের স্থলাভিষিক্ত হন।
## প্রারম্ভিক জীবন
টুংকু নাজিহা তার আনুষ্ঠানিক শিক্ষা কুয়ালা পিলাহর নেগেরি সেম্বিলান-এর টুয়াংকু মুহাম্মদ স্কুলে পেয়েছিলেন। তিনি লন্ডন স্কুল অফ ওরিয়েন্টাল স্টাডিজ থেকে স্নাতক পাশ করেন। তিনি কূটনীতিকদের স্ত্রীদের জন্য প্রদত্ত বিশেষ ভাষা ও প্রশিক্ষণ কোর্সে যোগ দিয়েছিলেন যখন তার স্বামী টুয়াংকু জাফর লন্ডনে কূটনৈতিক পরিষেবায় একটি কোর্স করছিলেন। 
## সামাজিক কাজে অবদান
টুংকু নাজিহাকে অ্যাসোসিয়েটেড কান্ট্রি উইমেন অফ দ্য ওয়ার্ল্ডের কমিটির সদস্য করা হয়েছিল। তিনি বিভিন্ন মহিলা সংগঠনের পৃষ্ঠপোষক ছিলেন যেমন নেগেরি সেম্বিলানের গার্ল গাইডস, ইসলামিক উইমেনস ওয়েলফেয়ার কাউন্সিল এবং উইমেন ইনস্টিটিউট। তিনি টুয়াংকু আম্পুয়ান ব্যাডমিন্টন দলের সভাপতি ছিলেন এছাড়াও মালয়েশিয়ার মহিলা হকি দল, মালয়েশিয়ার মহিলা ফুটবল দল, মালয়েশিয়ার মহিলা গলফ দল এবং মালয়েশিয়ান মহিলা গলফ অ্যাসোসিয়েশন (মালগা) এর পৃষ্ঠপোষক ছিলেন। তিনি ইউনিভার্সিটি সেইন্স ইসলাম মালয়েশিয়ার প্রথম চ্যান্সেলর হিসেবেও দায়িত্ব পালন করেন।

## পারিবারিক জীবন
রাজকীয় এই দম্পতির তিন ছেলে ও তিন মেয়ে ছিল-
তারা হলেন, টুংকু তান শ্রী নকিয়াহ, টুংকু দাতো' সেরি উতামা নাকিয়াউদ্দিন, টুংকু তান শ্রী দাতো' সেরি ইমরান, টুংকু পুয়ান শ্রী জওয়াহির, টুংকু দাতো' সেরি ইরিনাহ এবং টুংকু দাতো' সেরি নাজরুদ্দিন।

## পুরস্কার এবং স্বীকৃতি
নাজিহাহ জীবিত অবস্থায় যেসব পুরস্কার এবং স্বীকৃতি পেয়েছিলেন সেগুলো হল, নেগেরি সেম্বিলান রয়্যাল ফ্যামিলি অর্ডারের সদস্য, নাইট গ্র্যান্ড কমান্ডার বা দাতো শ্রী পাদুকা অফ দ্য গ্র্যান্ড অর্ডার অফ টুয়াংকু জাফর, মালয়েশিয়ার রাজা পারমাইসুরি আগাং সম্মাননা, রাজার থেকে ক্রাউন অফ দ্য অর্ডার, কেদাহ রয়্যাল ফ্যামিলি অর্ডারের সদস্য, রয়্যাল ফ্যামিলি অর্ডার বা স্টার অফ ইউনূসের প্রাপক এবং নাইট গ্র্যান্ড কমান্ডার অফ দ্য অর্ডার অফ দ্য ক্রাউন অফ কেলান্টান বা "স্টার অফ মুহাম্মদ"।

## তার নামে নামকরণ করা স্থানগুলো
তার নামে বেশ কয়েকটি স্থানের নামকরণ করা হয়েছিল, যার মধ্যে রয়েছে:
* কুয়ালা পিলাহ, নেগেরি সেম্বিলানের টুংকু আম্পুয়ান নাজিহাহ হাসপাতাল
* কমপ্লেক্স সুকান টুংকু নাজিহা, ইউনিভার্সিটি সেইন্স ইসলাম মালয়েশিয়া, নিলাই, নেগেরি সেম্বিলান
* এসএমকে টুংকু আম্পুয়ান নাজিহা, সেরেম্বান, নেগেরি সেম্বিলানের একটি মাধ্যমিক বিদ্যালয়
* সেরেম্বান, নেগেরি সেম্বিলানে তামান সিনার হারাপান টুংকু আম্পুয়ান নাজিহা
* তামান টুংকু আম্পুয়ান নাজিহা, সেরেম্বানের একটি আবাসিক এলাকা, নেগেরি সেম্বিলান

## তথ্যসূত্র

বিষয়শ্রেণী:১৯২৩-এ জন্ম
বিষয়শ্রেণী:মালয়েশীয় মুসলিম
বিষয়শ্রেণী:মালয়েশীয় রাজকীয় সহধর্মিণী
বিষয়শ্রেণী:২০২৩-এ মৃত্যু
সালমা উম্মে আল-খায়ের

**সালমা উম্মে আল-খায়ের বিনতে শাখার** প্রথম খলিফা আবু বকরের মা ছিলেন।

## জীবনী
সালমা ছিলেন কুরাইশের তায়েম গোত্রের শাখার ইবনে আমির ইবনে আমরের কন্যা এবং তার চাচা উসমান ইবনে আমিরের ভাই, যিনি পরবর্তীতে 'আবু কাহাফা' নামে পরিচিত ছিলেন। তার উপাধি ছিল উম্মআল-খায়ের ("কল্যাণের মা")।

সালমা ও আবু কুহাফার বেশ কয়েকটি ছেলে ছিল যারা শৈশবে বেঁচে ছিল না। ৫৭৩ সালে আবু বকরের জন্ম হলে সালমা তাকে কাবাতে নিয়ে গিয়ে দেবতাদের কাছে প্রার্থনা করেনঃ "যদি এই লোকটিকে মৃত্যু থেকে মুক্তি দেওয়া হয়, তাহলে তাকে আমাকে দান কর!" আবু বকর তাই আতিক ("অব্যাহতিপ্রাপ্ত") নামে পরিচিত ছিলেন, যখন তার পরবর্তী জীবিত ভাইদের সম্পর্কিত নাম মু'তাক এবং উতাইক দেওয়া হয়েছিল।

সালমা প্রথম দিকে ইসলাম ধর্ম গ্রহণ করেছিলেন। তিনি তাদের মধ্যে ছিলেন যাদের "আরকামের বাড়িতে" মুহাম্মদের সাথে দেখা করার জন্য আনা হয়েছিল, অর্থাৎ ৬১৪ সালের পরে কিন্তু হিজরার আগে।

তিনি ৬৩২ থেকে ৬৩৪ সালের মধ্যে তার ছেলে আবু বকরের খিলাফতের সময় মারা যান।

## তথ্যসূত্র


বিষয়শ্রেণী:নারী সাহাবা
বিষয়শ্রেণী:৬ষ্ঠ শতাব্দীর আরব ব্যক্তি
বিষয়শ্রেণী:৭ম শতাব্দীর আরব ব্যক্তি
সতর্ককারী আয়াত

**সতর্কীকারী আয়াত** (আরবী:آیه الانذار) কুরআনের ২৬তম অধ্যায় আশ-শু'আরার ২১৪নং আয়াত। ইসলামী ঐতিহ্য অনুসারে, এটি মুহাম্মদের কাছে তার ভবিষ্যদ্বাণীমূলক মিশনের তৃতীয় বছরে প্রকাশিত হয়েছিল এবং তাকে তার আত্মীয়দের ইসলাম গ্রহণে উৎসাহিত করার নির্দেশ দিয়েছিল।

## আয়াতের প্রেক্ষাপট
**وَأَنذِرْ عَشِيرَتَكَ الْأَقْرَبِينَ**
আর তুমি সতর্ক কর তোমার নিকটাত্মীয় স্বজনদের।

## ইসলামী ভাষ্যতে

### সুন্নি দৃষ্টিভঙ্গি
আয়াতটি বেশ কয়েকটি হাদিসে উল্লেখ করা হয়েছে। সহীহ বুখারীর একটি হাদিস বলে যে, মুহাম্মাদ কুরাইশ গোত্রের বিভিন্ন গোত্রের ব্যক্তিদের মক্কার একটি পর্বতে ডেকে ছিলেন এবং আল্লাহর কাছ থেকে তাদের আসন্ন শাস্তির কথা জানিয়েছিলেন যদি তারা তাঁর ধর্মকে গ্রহণ না করে। হাদিসে বলা হয়েছে যে, মুহাম্মদের চাচা আবু লাহাব এই সমাবেশের জন্য তাকে অবজ্ঞা করেছিলেন, যার ফলে তিনি কুরআন প্রচারে বাঁধা দিয়েছিলেন।

### শিয়া দৃষ্টিভঙ্গি
একটি শিয়া ঐতিহ্য অনুসারে, আয়াতটি প্রকাশিত হওয়ার পর মুহাম্মদ তার নিকট আত্মীয়দের তার চাচা আবু তালিবের বাড়িতে খাবারের জন্য আমন্ত্রণ জানায়। আবু তালিব ছাড়াও তার চাচা হামজা ও আবু লাহাব এই আমন্ত্রণ গ্রহণ করেন। সমবেত ব্যক্তিদের ধর্মান্তরিত করার জন্য মুহাম্মদের প্রচেষ্টা আবু লাহাব দ্বারা বাধাপ্রাপ্ত হয়েছিল, কিন্তু পরের দিন একই ধরনের সমাবেশের সময় তিনি তার বার্তা ঘোষণা করতে সক্ষম হন। বলা হয় যে যারা জড়ো হয়েছিল তাদের মধ্যে কেবল আবু তালিবের ছেলে আলিই এই বার্তা গ্রহণ করেছিলেন। এর ফলে মুহাম্মদ তাকে তার উত্তরাধিকারী ঘোষণা করেন।

## তথ্যসূত্র

বিষয়শ্রেণী:কুরআনের আয়াত
বিষয়শ্রেণী:মুহাম্মাদের জীবনী
বিষয়শ্রেণী:কুরআন
সাহাবাদের মুসলমান হওয়ার সময়

ইসলামের নবী মুহাম্মদের সঙ্গীদের ইসলাম গ্রহণের কালপঞ্জি পণ্ডিতদের মনোযোগ আকর্ষণ করেছে। এটি সীরাত সাহিত্যের (মুহাম্মদের জীবনী) একটি গুরুত্বপূর্ণ বিষয়।

## প্রেক্ষাপট
প্রথম দিকের সঙ্গী ধর্মান্তরিতরা প্রথম ধর্মান্তরিতদের মাধ্যমে ইসলামের নবী মুহাম্মদের বিশ্বাসের কথা শুনেছিল, পরবর্তী ধর্মান্তরিত ইত্যাদি এবং এমনকি অবিশ্বাসী অমুসলিমদের মাধ্যমে। এটি প্রাথমিকভাবে মুখের কথায় ছিল কারণ মৌখিক যোগাযোগ তথ্য ছড়িয়ে দেওয়ার প্রাথমিক উপায় ছিল। তারা আদিবাসী নেতাদের কাছে ইসলামের গ্রহণযোগ্যতার জন্য উন্মুক্ত আহ্বানের কথা শুনেছে, অনেকের পরিবর্তে এক ঈশ্বরের উপাসনার আহ্বান জানিয়েছে, তাদের সমাজকে বিকৃত করেছে, বিভিন্ন সমস্যার সমাধানের প্রস্তাব করেছে এবং ইসলামের বিশ্বদৃষ্টিভঙ্গির উপর ভিত্তি করে তাদের অন্ধকার যুগের সমাজের সম্মিলিত পুনর্বিন্যাস করেছে।

## প্রথম দিকের ধর্মান্তর
মুহাম্মদের সময় ইসলাম গ্রহণকারী প্রথম ছিলঃ

# খাদিজা বিনতে খুওয়াইলিদ - প্রথম ব্যক্তি এবং প্রথম মহিলা যিনি ধর্মান্তর করেন।
# আলী - মুহাম্মদের পরিবারে প্রথম মুক্ত পুরুষ শিশু যিনি ধর্মান্তরিত করেন।
# যায়েদ ইবনে হারেসা - প্রথম মুক্ত ক্রীতদাস পুরুষ ধর্মান্তরিত।
# আবু বকর - প্রথম স্বাধীন প্রাপ্তবয়স্ক পুরুষ ও অভিজাত ব্যক্তি ইসলাম গ্রহণ করে এবং কুরাইশদের মধ্যে হাশিমের গোত্রের বাইরে তিনিই ছিলেন প্রথম।

## অন্যান্য ধর্মান্তর

## তথ্যসূত্র

বিষয়শ্রেণী:সাহাবা
দ্য বার্থ অব আ নেশন

***দ্য বার্থ অফ এ নেশন***, যাকে মূলত ***দ্য ক্ল্যান্সম্যান বলা হয়***, একটি ১৯১৫ সালের আমেরিকান নির্বাক মহাকাব্যিক নাটক চলচ্চিত্র যা ডি ডব্লিউ গ্রিফিথ পরিচালিত এবং লিলিয়ান গিশ অভিনীত। চিত্রনাট্যটি টমাস ডিক্সন জুনিয়র এর ১৯০৫ সালের উপন্যাস এবং *[[The Clansman: A Historical Romance of the Ku Klux Klan|দ্য ক্ল্যান্সম্যান]]* নাটক থেকে নেওয়া হয়েছে। গ্রিফিথ ফ্রাঙ্ক ই. উডস এর সাথে চিত্রনাট্যটির সহ-লেখক হন এবং হ্যারি আইটকেন এর সাথে চলচ্চিত্রটি নির্মাণ করেন।

## তথ্যসূত্র

## টীকা


বিষয়শ্রেণী:১৯১৫-এর চলচ্চিত্র
বিষয়শ্রেণী:মার্কিন সাদাকালো চলচ্চিত্র
বিষয়শ্রেণী:মার্কিন গৃহযুদ্ধের চলচ্চিত্র
বিষয়শ্রেণী:মার্কিন মহাকাব্যিক চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:নাটক ভিত্তিক মার্কিন চলচ্চিত্র
বিষয়শ্রেণী:মার্কিন নির্বাক পূর্ণদৈর্ঘ্য চলচ্চিত্র
বিষয়শ্রেণী:মার্কিন যুদ্ধভিত্তিক নাট্য চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
বিষয়শ্রেণী:১৮৭০-এর দশকের পটভূমিতে চলচ্চিত্র
বিষয়শ্রেণী:মার্কিন যুক্তরাষ্ট্রে চলচ্চিত্র বিতর্ক
বিষয়শ্রেণী:যুদ্ধবিরোধী চলচ্চিত্র
বিষয়শ্রেণী:বিবাচনকৃত চলচ্চিত্র
বিষয়শ্রেণী:মার্কিন উপন্যাস অবলম্বনে চলচ্চিত্র
বিষয়শ্রেণী:১৮৬০-এর দশকের পটভূমিতে চলচ্চিত্র
বিষয়শ্রেণী:১৯শ শতাব্দীর পটভূমিতে চলচ্চিত্র
বিষয়শ্রেণী:মার্কিন দাসপ্রথা সম্পর্কে চলচ্চিত্র
বিষয়শ্রেণী:১৯১০-এর দশকের ইংরেজি ভাষার চলচ্চিত্র
বিষয়শ্রেণী:ইউলিসিস এস. গ্রান্টের সাংস্কৃতিক চিত্রায়ণ
বিষয়শ্রেণী:বিশ্বরেকর্ডধারী
উসদ আল-গাবাহ মা'রিফাত আস-সাহাবা

***উসদ আল-গাবাহ ফি মারিফাত আস-সাহাবা***, যা সাধারণত **উসদ আল-গাবাহ** নামে পরিচিত, পণ্ডিত আলী ইবনে আল-আসিরের লিখিত একটি বই। ১২০০ সালে লিখিত এবং ২০১২ সালে প্রকাশিত, এটি নবী মুহাম্মাদ এবং তার ৭,৫৫৪ জন সঙ্গীর জীবনীমূলক বিষয়ে।

## তথ্যসূত্র

বিষয়শ্রেণী:১২শ শতাব্দীর বই
বিষয়শ্রেণী:সুন্নি সাহিত্য
বিষয়শ্রেণী:হাদিস
বিষয়শ্রেণী:হাদিস সংকলন
বিষয়শ্রেণী:আরবি ভাষায় মুহাম্মাদের জীবনীগ্রন্থ
মোপেড

thumb|upright=1.35|ইউরোপের বাজারে "Honda PA50" মডেলের মোপেড।
**মোপেড** এক ধরনের ছোট মোটর সাইকেল, সাধারণত এটিতে মোটরসাইকেল বা অটোমোবাইল এর মত কঠোর লাইসেন্সিং এর প্রয়োজন হয় না। মোপেড শব্দটি বাইসাইকেল প্যাডেল এবং মোটরসাইকেল ইঞ্জিন বিহীন অনুরূপ বাহন বোঝাতেও ব্যবহৃত হয়। এটির মাধ্যমে সাধারণত পাবলিক রাস্তায়  বাইসাইকেল এর চেয়ে দ্রুত ভ্রমণ করা যায়। আরো বেশি শক্তিশালী এবং সহজে নিয়ন্ত্রণের জন্য পরবর্তীকালে মোপেডকে স্কুটার থেকে আলাদা করা হয়।
কিছু মোপেডের কাঠামো বিশেষ আকারের হয়, যেখানে অন্যান্য গুলো মোটরসাইকেল কাঠামোর মত নকশা করা হয়। এছাড়াও এতে কাঠামোর সাথে জ্বালানি তেলের ট্যাংক অন্তর্ভুক্ত থাকে। 
কিছু দেশে ১০০সিসি'র নিচে (সচরাচর ৫০সিসি বা এর নিচে) যেকোনো মোটরসাইকেলকে মোপেড হিসাবে গণ্য করা হয়।
## তথ্যসূত্র

বিষয়শ্রেণী:মোপেড
বিষয়শ্রেণী:মোটরসাইকেলের শ্রেণিকরণ
বিষয়শ্রেণী:সুয়েডীয় শব্দ ও শব্দসমষ্টি
আতিক

**আতিক** বা **আতীক** একটি পুরুষ আরবি প্রদত্ত নাম, নামটি বেশ কয়েকবার কুরআনে প্রদর্শিত হয়েছে। মর্যাদায় পুরাতন বা প্রাচীন এবং নামটি মুসলিম দেশগুলিতে ব্যাপকভাবে ব্যবহৃত হয়।

## প্রদত্ত নাম

* আতিক-উজ-জামান (জন্ম ১৯৭৫), পাকিস্তানি ক্রিকেট খেলয়াড়

## পদবি

* আবদুল্লাহ ইবনে আতিক মুহাম্মদের সঙ্গী

বিষয়শ্রেণী:প্রদত্ত নাম
বিষয়শ্রেণী:আরবি ভাষার উপাধি
বিষয়শ্রেণী:আরবি পুরুষবাচক প্রদত্ত নাম
বিষয়শ্রেণী:পুরুষবাচক প্রদত্ত নাম
ফাইদি আল-আলামি

[thumb|right|জেরুজালেমে ফাইদি আল-আলামি, সঙ্গে তার দুই সন্তান না'মাইট এবং [মূসা আলামি|মূসা]]

**ফাইদি আল-আলামি** () ১৯০৬ থেকে ১৯০৯ সাল পর্যন্ত জেরুজালেমের মেয়র ছিলেন। ১৯১৪ সালে উসমানীয় সংসদে শহরের প্রতিনিধিত্ব করার জন্য তাকে নির্বাচিত করা হয়। তার বাবা মূসা আল-আলামিও শহরের মেয়র ছিলেন।

তার ছেলে মূসা আল-আলামি ব্রিটিশ আইনের অধীনে ফিলিস্তিনের সহকারী অ্যাটর্নি-জেনারেল ছিলেন।

## তথ্যসূত্র

বিষয়শ্রেণী:ফিলিস্তিনি রাজনীতিবিদ
বিষয়শ্রেণী:জেরুসালেমের নগরপ্রধান
বিষয়শ্রেণী:২০শ শতাব্দীর ফিলিস্তিনি ব্যক্তি
টাইগার চিংড়ি

**টাইগার চিংড়ি** (বৈজ্ঞানিক নাম: *Marsupenaeus japonicus*, পূর্বনাম *Penaeus japonicas*) হল মারসুপেনিয়াস গণভুক্ত চিংড়ির একটি প্রজাতি। এটি কুরুমা চিংড়ি, জাপানি টাইগার চিংড়ি নামেও পরিচিত। এটির স্থানীয় নাম লাল চিংড়ি, লালচে চিংড়ি। এটি চিংড়ির বৃহত্তম প্রজাতির একটি।

## বিবরণ
এ চিংড়ির শরীর ফ্যাকাসে, পিঠজুড়ে বাদামী ডোরা কাটা যা দেখতে বাঘের মতো,পা গুলো ফ্যাকাসে হলুদ এবং পায়ের শেষ প্রান্ত নীল।
## আকার
পুরুষ চিংড়ি লম্বায় ১৭ সে.মি.(৬.৭ ইঞ্চি),যেখানে স্ত্রী চিংড়ি লম্বায় ২৭ সে.মি.(১১ ইঞ্চি)পর্যন্ত হতে পারে।এ চিংড়ির ওজন ১৩০ গ্রাম পর্যন্ত হয়,যা পেনাইডি পরিবারের মধ্যে অন্যতম বৃহত্তম প্রজাতি।
## বাসস্থান
টাইগার চিংড়ি সাধারণত সমুদ্রে বাস করে।বেশিরভাগ সময় পানির ২০-৫০ মিটার গভীরতায় চলাচল করে।
## প্রজনন
২০ ডিগ্রি সেলসিয়াসের বেশি তাপমাত্রা টাইগার চিংড়ি প্রজনন শুরু করে। ডিম ছাড়ার সময় মহিলা চিংড়ি গভীর সমুদ্রে চলে যায় এবং গড়ে প্রায় ৭,০০,০০০ ডিম ছাড়ে।
## অর্থনৈতিক গুরুত্ব
প্রতি বছর কয়েক কোটি টাকার টাইগার চিংড়ি ব্লে আসে যশোর,খুলনা, বাগেরহাটের বিভিন্ন মোকামে।সেখান থেকে চিংড়ি চলে যায় বিভিন্ন রপ্তানিকারক প্রতিষ্ঠানে।সে সকল প্রতিষ্ঠান থেকে  মান বজায় রেখে সে সকল  চিংড়ি প্যাকেটজাত করে মংলা বন্দর দিয়ে নৌপথে  বিভিন্ন দেশে রপ্তানি হচ্ছে। যার ফলে আয় হচ্ছে প্রচুর বৈদেশিক মুদ্রা। 
## কর্মসংস্থান
জানুয়ারি থেকে এপ্রিল মাসে সাগরে প্রচুর টাইগার চিংড়ি ধরা পড়ে।যার ফলে দরকার হয় নতুন জেলের।আবার সেই চিংড়ি আড়ৎে বিক্রির পর মাথা শরীর থেকে আলাদা করা হয়।এ কাজে শ্রম দেয় দরিদ্র মানুষ।
## রন্ধনপ্রণালী
এমাছ  স্যুপ তৈরি ব্যবহার করা হয়।এছাড়া এ মাছের ভুনা বেশ সুস্বাদু। 
## পুষ্টি গুণাগুণ
সামুদ্রিক চিংড়ি হওয়ায় এ মাছ প্রচুর পুষ্টিকর।

## তথ্যসূত্র

বিষয়শ্রেণী:ক্যারিডিয়া
বিষয়শ্রেণী:পেনাইডে
চিত্তধর হৃদয়

**চিত্তধর হৃদয়** (, ১৯শে মে ১৯০৬ – ৯ই জুন ১৯৮২) চিত্তধর তুলাধর নামেও পরিচিত, হলেন নেপাল ভাষায় মহাকাব্যের প্রণেতা কবি। তিনি বিশ শতকের নেপালের শ্রেষ্ঠ সাহিত্যিক ব্যাক্তিত্বদের মধ্যে একজন। ১৯৫৬ সালে নেপালের রাজা মহেন্দ্র বীর বিক্রম শাহ এই কবিকে "কবি কেশরি" অর্থাৎ কবিদের মধ্যে সিংহ উপাধিতে ভূষিত করেন। তিনি মূলত নেপাল ভাষায় লিখলেও নেপালি এবং হিন্দিতেও সাহিত্য রচনা করেন।

নেওয়ারি তথা নেপাল ভাষা ছিল কবি চিত্তধর হৃদয়ের মাতৃভাষা। জাঁকজমকপূর্ণ পৈতৃক ব্যবসার সমৃদ্ধিকে উপেক্ষা করে এবং স্বৈরাচারী সরকারের জেল জুলুমের কষ্টভোগ সত্ত্বেও এই কবি মাতৃভাষার সেবায় তার জীবন উৎসর্গ করে গেছেন। নেপালি ভাষায় সাহিত্য চর্চায় কঠোর নিষেধাজ্ঞা থাকা সত্ত্বেও এই ভাষায় একটি কবিতা লেখার কারণে রানা শাসনতন্ত্র তাকে ১৯৪১ সালে পাঁচ বছরের জেল দেয়।

## প্রথম জীবন
১৯০৬ সালের ১৯শে মে কাঠমান্ডুর "নিয়ত তুনছেন"-এ (न्यत तुंछें) একটি লাসা নেওয়ার ব্যবসায়ী পরিবারে চিত্তধর হৃদয়ের জন্ম। জন্মের সময় তার নাম ছিল চিত্তধর তুলাধর। লাসা নেওয়ার হলো নেওয়ারদের সেই শাখা যারা কয়েক শতক পূর্বে কাঠমান্ডু উপত্যকা এবং তিব্বতের মধ্যে বাণিজ্য করত। তার বাবার নাম ছিল দ্রব্যধর তুলাধর এবং মায়ের ছিল জ্ঞানলক্ষ্মী তুলাধর। তার বোন মতিলক্ষ্মী তুলাধর ছিলেন আধুনিক নেপালের প্রথম মহিলা কবি এবং ছোট গল্প রচয়িতা।

ব্যবসায়িক কাজের জন্য তিব্বতের লাসাতে এই পরিবারটির একটি বাড়ি ছিল। হৃদয় পারিবারিক পেশায় যোগ না দিয়ে নেপাল ভাষায় সাহিত্যের বিকাশে কাজ করেন। ১৯২০ সালে তিনি জ্ঞানপ্রভা কংসকারের সাথে বিবাহ বন্ধনে আবদ্ধ হন।

## তথ্যসূত্র

বিষয়শ্রেণী:১৯০৬-এ জন্ম
বিষয়শ্রেণী:১৯৮২-এ মৃত্যু
বিষয়শ্রেণী:নেপালি পুরুষ কবি
বিষয়শ্রেণী:নেপালি সাংবাদিক
বিষয়শ্রেণী:নেপালি ইতিহাসবিদ
বিষয়শ্রেণী:কাঠমান্ডুর ব্যক্তি
বিষয়শ্রেণী:নেপালি পুরুষ ছোটগল্পকার
বিষয়শ্রেণী:ভাষা কর্মী
বিষয়শ্রেণী:কারাবন্দি সাংবাদিক
বিষয়শ্রেণী:২০শ শতাব্দীর নেপালি কবি
বিষয়শ্রেণী:২০শ শতাব্দীর ইতিহাসবিদ
বিষয়শ্রেণী:২০শ শতাব্দীর ছোটগল্পকার
বিষয়শ্রেণী:২০শ শতাব্দীর পুরুষ লেখক
বিষয়শ্রেণী:২০শ শতাব্দীর সাংবাদিক
বিষয়শ্রেণী:নেওয়ার ব্যক্তি
বিষয়শ্রেণী:নেপালি ছোটগল্পকার
জাপান সরকার জারিকৃত বর্মী রুপি

**জাপান সরকার জারিকৃত বর্মী রুপি** ছিলো দ্বিতীয় বিশ্বযুদ্ধে বার্মায় জাপানি দখলদারিত্বের সময় জাপান সামরিক কর্তৃপক্ষ কর্তৃক স্থানীয় মুদ্রার প্রতিস্থাপন হিসেবে জারিকৃত একটি জাপানি উপনিবেশিক মুদ্রা। বার্মা জয়ের পর জাপান সরকারের জারিকৃত এই মুদ্রা ৩ বছর জাপানের পুতুল রাজ্য বার্মায় প্রচলিত ছিলো। ১৯৪৫ সালের পর জাপান বার্মার নিয়ন্ত্রণ হারিয়ে ফেললে এই মুদ্রা অপ্রচলিত হয়ে পড়ে। ১৯৪২ সালের জানুয়ারি মাসে জাপানীরা বার্মা আক্রমণ করে। তারা ২১ মে ১৯৪২ তারিখে মান্দালয় জয় করে এবং ব্রিটিশদের ভারতে পিছু হটতে বাধ্য করে। ১৯৪৪ সালের দ্বিতীয় মিত্র অভিযানের আগ পর্যন্ত তারা বার্মা ধরে রাখে, যদিও ১৯৪৫ সালের আগস্টের আগ পর্যন্ত আনুষ্ঠানিক আত্মসমর্পণ ঘটেনি। ১৯৪২ সালে জাপানীরা ১, ৫, ও ১০ পয়সা এবং ¼, ½, ১, ৫ এবং ১০ রুপির কাগজের নোট ইস্যু করে। এই যুগের অধিকাংশ জাপানী উপনিবেশিক মুদ্রার মতই এই নোটগুলোতে এক অক্ষরের সংকেত ব্যবহার করা হতো। বার্মার জন্য নোটগুলোয় “বি” অক্ষর লেখা হতো। বি-এর পরের অক্ষরগুলো হাইফেন দিয়ে নোটের ব্লক বা মুদ্রণ ব্যাচ নির্দেশ করা হতো, বার্মার জন্য নোটে দুটি অক্ষর ব্লক ব্যবহৃত হতো।

১৯৪৩ সালের জাপান বার্মার স্বাধীনতার পক্ষের ব্যক্তি অধ্যাপক বা মাওয়ের সাজা কমিয়ে তাকে পুতুল সরকারের প্রধান করে। ১৯৪৩ সাল থেকে জাপানীরা ১, ৫, ১০ রুপির সাথে ১৯৪৪ সালে ১০০ রুপি ইস্যু করে। নোটগুলোর নিচের দিকের বাক্সে লেখা থাকতো “মহান জাপান সাম্রাজ্যের সরকার” এবং নোটে জাপানের অর্থ মন্ত্রণালয়ের সিলমোহর থাকতো এই নোটগুলো অপ্রচলিত হয়ে যাওয়ার পর সেগুলো অকার্যকর বুঝাতে এসব মুদ্রাগুলোতে বড় ছিদ্র করে দেওয়া হতো। জাপানি আক্রমণের আগে, ১৮৯৭ সালে ব্রিটিশ প্রশাসন কর্তৃক জাতীয়করণকৃত কাগজের মুদ্রা পরিচয় করিয়ে দেওয়ার ফলে বার্মায় ভারতীয় রিজার্ভ ব্যাঙ্ক ভারতীয় রুপির প্রচলন করেছিলো।

## বার্মায় জাপান সরকার জারিকৃত রুপি (১৯৪২–৪৪)

## আরো দেখুন
* জরুরী সঞ্চালিত নোট
* জাপান সরকার জারিকৃত মালয়া ও বোর্নীয় ডলার
* বার্মা
* জাপানী উপনিবেশিক মুদ্রা

## তথ্যসূত্র

## উৎস

* 

বিষয়শ্রেণী:রুপি
বিষয়শ্রেণী:জাপানি উপনিবেশিক মুদ্রা
বিষয়শ্রেণী:দ্বিতীয় বিশ্বযুদ্ধে বার্মা
বিষয়শ্রেণী:মিয়ানমারের মুদ্রা
কারানসিবের যুদ্ধ

**কারানসিবের যুদ্ধ** (; ; ) অস্ট্রিয়ান সেনাবাহিনী একটি বন্ধুত্বপূর্ণ গোলাবর্ষণের ঘটনা, যা ১৭৮৮ সালের ২১-২২ সেপ্টেম্বর রাতে ১৭৮৭-১৭৯১ সালের অস্ট্রো-তুর্কি যুদ্ধের সময় ঘটেছিল।
কারানসেবেসের যুদ্ধ (হাঙ্গেরিয়ান: Karánsebesi csata; জার্মান: Rückzug von Karánsebes; রোমানিয়ান: Bătălia de la Caransebeș; তুর্কি: Şebeş Muharebesi) ছিল একটি বন্ধুত্বপূর্ণ অগ্নিকাণ্ডের ঘটনা যা 21 সেপ্টেম্বরের 28 সেপ্টেম্বর রাতে সেনাবাহিনীতে ঘটেছিল। অস্ট্রো-তুর্কি যুদ্ধের সময়1787-1791।কারানসেবেসের যুদ্ধ অস্ট্রো-তুর্কি যুদ্ধের অংশ (1788-1791)￼

ছবি (1795 সালে আঁকা হয়েছিল) অটোমান বাহিনী কারানসেবেসের দিকে অগ্রসর হচ্ছে

তারিখ সেপ্টেম্বর 21–22, 1788VenueCaransebeș, Timiș RiverLocationCaransebeș, Timiș নদীর কাছে, আধুনিক দিনের রোমানিয়া কোঅর্ডিনেটস45°25′17″N 22°13′19″Etypefriendly সৈন্যবাহিনীর দ্বারা সংঘটিত কিছু অগ্নিসংযোগের কারণে পূর্ববর্তী অগ্নিসংযোগের কারণে অগ্নিসংযোগ করা হয়েছে।

জোসেফ দ্বিতীয়

100,000 পুরুষ

￼ অটোমান সাম্রাজ্য

কোকা ইউসুফ পাশা

ফলাফল অস্ট্রিয়ান ভুল; জোট প্রত্যাহার

অটোমান বাহিনী দুদিন পরে এসে কারানসেবেস পুনরুদ্ধার করে, মৃত ও আহত সৈন্যদের আবিষ্কার করে

হতাহতের সূত্রগুলি হ্যাবসবার্গের দিকে 150 থেকে 10,000 আনুমানিক হতাহতের মধ্যে রয়েছে

ঘটনা

## তথ্যসূত্র

ফ্রেডরিখ ক্রিস্টোফ শ্লোসার (ডিসেম্বর 31, 1844)। ফরাসি সাম্রাজ্যের উৎখাত পর্যন্ত অষ্টাদশ শতাব্দীর এবং উনিশ শতকের ইতিহাস: মানসিক চাষ এবং অগ্রগতির বিশেষ উল্লেখ সহ। ভলিউম 6. চ্যাপম্যান এবং হল।

^ কনর, মার্টিন। "কারানসেবের যুদ্ধ - ইতিহাস এখন"। historyisnowmagazine.com. সংগৃহীত 22 আগস্ট 2022।

^ "Zur Kriegsgeschichte" [যুদ্ধের ইতিহাসে], Real Zeitung (Erlangen, Bavaria, Germany), 7 অক্টোবর 1788, no. 80, পৃ. 723-729; বিশেষ করে পৃষ্ঠা 726-728 দেখুন।

^ "VI. Türkische Angriffe auf das Kaiserliche Lager. Action by Slatina. rückzug der Kaiserlichen Armee. Einnahme der Festung Choczim. Anderweitige Begebenheiten des Türkenkriegs।" [VI. সম্রাটের শিবিরের বিরুদ্ধে তুর্কি আক্রমণ। স্লাটিনার কাছে অ্যাকশন। সম্রাটের সেনাবাহিনীর পশ্চাদপসরণ। খোতিনে দুর্গ দখল। .তুর্কি যুদ্ধের অন্যান্য ঘটনা।], Politisches জার্নাল: nebst Anzeige von gelehrten und andern Sachen [Political Journal, সহ পণ্ডিত এবং অন্যান্য কাজের বিজ্ঞপ্তি], 2 : 1052–1070 (1788); বিশেষ করে 1058-1059 পৃষ্ঠা দেখুন।

^ "Zur Kriegsgeschichte" [যুদ্ধের ইতিহাসে), Real Zeitung (Erlangen, Bavaria, Germany), 7 অক্টোবর 1788, no. 80, পৃ. 723-729; বিশেষ করে পৃষ্ঠা 726-728 দেখুন।

^ "III. Geschichte des Feldzugs 1788 der k.k. Hauptarmee gegen die Türken (Fortsetzung)" [III. তুর্কিদের বিরুদ্ধে সাম্রাজ্যের প্রধান সেনাবাহিনীর 1788 সালের অভিযানের ইতিহাস (ধারাবাহিকতা)], Oestreichische militärische Zeitschrift [অস্ট্রিয়ান সামরিক জার্নাল], 4 : 58–70 (1831); বিশেষ করে পৃষ্ঠা 58-65 দেখুন।

^ Real Zeitung, 1788, p. 728।

^ Politisches জার্নাল, 1788, p. 1059।

^ Gramm, 2008, p. 83.

^ "Geschichte des Feldzugs 1788 der k.k. Hauptarmee gegen die Türken. Zweiter Abschnitt" [তুর্কিদের বিরুদ্ধে সাম্রাজ্য ও রাজকীয় প্রধান সেনাবাহিনীর 1788 সালে অভিযানের ইতিহাস।

## বহিঃসংযোগ
বিষয়শ্রেণী:অস্ট্রীয়-তুর্কি যুদ্ধ
বিষয়শ্রেণী:শহুরে কিংবদন্তি
ম্যাথু গার্বেট

**ম্যাথু জিমি ডেভিড গার্বেট** (; জন্ম: ১৩ এপ্রিল ২০০২; **ম্যাথু গার্বেট** নামে সুপরিচিত) হলেন একজন নিউজিল্যান্ডীয় পেশাদার ফুটবল খেলোয়াড়। তিনি বর্তমানে সুইডেনের পেশাদার ফুটবল লিগের শীর্ষ স্তর সুপেরেতানের ক্লাব ফালকেনবার্গ এবং নিউজিল্যান্ড অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলেন।

২০১৮ সালে, গার্বেট নিউজিল্যান্ড অনূর্ধ্ব-১৭ দলের হয়ে নিউজিল্যান্ডের বয়সভিত্তিক পর্যায়ে অভিষেক করেছিলেন। দলগতভাবে, গার্বেট এপর্যন্ত ৩টি শিরোপা জয়লাভ করেছেন, যার মধ্যে ২টি ওয়েস্টার্ন সাবআর্বসের হয়ে এবং ১টি ইস্টার্ন সাবআর্বসের হয়ে জয়লাভ করেছেন।

## প্রারম্ভিক জীবন
ম্যাথু জিমি ডেভিড গার্বেট ২০০২ সালের ১৩ই এপ্রিল তারিখে ইংল্যান্ডের লন্ডনে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
গার্বেট জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত নিউজিল্যান্ড অনূর্ধ্ব-২৩ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 
* 
* 
* 

বিষয়শ্রেণী:২০০২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নিউজিল্যান্ডীয় ফুটবলার
বিষয়শ্রেণী:নিউজিল্যান্ডে ইংরেজ অভিবাসনকারী
বিষয়শ্রেণী:ইংরেজ পুরুষ ফুটবলার
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:তোরিনো ফুটবল ক্লাবের খেলোয়াড়
বিষয়শ্রেণী:নিউজিল্যান্ড ফুটবল চ্যাম্পিয়নশিপের খেলোয়াড়
বিষয়শ্রেণী:আলসভেনস্কানের খেলোয়াড়
বিষয়শ্রেণী:সুপেরেত্তানের খেলোয়াড়
বিষয়শ্রেণী:২০২৪ গ্রীষ্মকালীন অলিম্পিকের ফুটবলার
বিষয়শ্রেণী:নিউজিল্যান্ডের আন্তর্জাতিক ফুটবলার
বিষয়শ্রেণী:নিউজিল্যান্ডের আন্তর্জাতিক যুব ফুটবলার
বিষয়শ্রেণী:এরস্টে ডিভিজির খেলোয়াড়
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:ইতালিতে প্রবাসী পুরুষ ফুটবলার
বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
মহিমা মকওয়ানা

**মহিমা মকওয়ানা** (, ; জন্ম: ৫ই আগস্ট ১৯৯৯) একজন ভারতীয় অভিনেত্রী যিনি হিন্দি চলচ্চিত্র ও টেলিভিশন ধারাবাহিকে কাজ করেন। *[[মিলে জব হম তুম]]* এবং *[[বালিকা বধূ]]*তে শিশুশিল্পী হিসেবে অভিনয়ের মাধ্যমে তিনি টিভি ধারাবাহিকে প্রবেশ করেন। *[[সপনে সুহানে লড়কপন কে]]*তে ‘রচনা’ চরিত্রে অভিনয় করে তিনি নজরে আসেন এবং এরপর বেশকিছু টিভি শোতে কাজ করেন। ২০২১ সালে অ্যাকশন রোমাঞ্চকর ছবি *[[অন্তিম: দ্য ফাইনাল ট্রুথ]]ের* মধ্য দিয়ে হিন্দি চলচ্চিত্র জগতে মকওয়ানার অভিষেক ঘটে।

## প্রারম্ভিক জীবন ও শিক্ষা
মহিমার ১৯৯৯ সালের ৫ই আগস্ট মহারাষ্ট্রের মুম্বইয়ে জন্মগ্রহণ করেন। মুম্বই শহরেই তার শিক্ষা ও বেড়ে ওঠা। তার বাবা ছিলেন একজন নির্মাণ শ্রমিক যিনি মহিমার পাঁচ মাস বয়স থাকাকালে মারা যান। প্রাক্তন সমাজকর্মী মা তাকে ও তার ভাইকে লালন পালন করেন। মকওয়ানা মেরি ইম্যাকুলেট গার্লস হাই স্কুলে লেখাপড়া করেছেন। এরপর তিনি ঠাকুর কলেজ অব সায়েন্স অ্যান্ড কমার্স থেকে গণমাধ্যম বিষয়ের উপর স্নাতক ডিগ্রি লাভ করেছেন।

## কর্মজীবন

## চলচ্চিত্র তালিকা

## পাদটীকা

## তথ্যসূত্র

## বহিঃসংযোগ

বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:মুম্বইয়ের অভিনেত্রী
বিষয়শ্রেণী:ভারতীয় শিশু অভিনেত্রী
বিষয়শ্রেণী:ভারতীয় টেলিভিশন শিশু অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভারতীয় ওয়েব ধারাবাহিক অভিনেত্রী
বিষয়শ্রেণী:গুজরাতের অভিনেত্রী
জেয় মেহতা

থাম্ব|জেয় মেহতা
**জেয় মেহতা** (জন্ম-১৮ জানুয়ারি, ১৯৬১) একজন ভারতীয় ব্যবসায়ী এবং উদ্যোক্তা। তিনি মহেন্দ্র মেহতা এবং সুনয়না মেহতার পুত্র এবং নানজি কালিদাস মেহতার নাতিন। তিনি ভারতীয় বলিউড অভিনেত্রী জুহি চাওলা কে বিবাহ করেছেন।

## ব্যবসা
তিনি **মেহতা গ্রুপ**, একটি বহুজাতিক ব্যবসায়িক প্রতিষ্ঠান এর মালিক। শাহরুখ খানের তিনি ইন্ডিয়ান প্রিমিয়ার লিগ এর দল **কলকাতা নাইট রাইডার্সের** সহ-মালিক। 

## ব্যক্তিগত জীবন
জেয় মেহতা প্রাক্তন মিস ইন্ডিয়া ও বলিউড অভিনেত্রী জুহি চাওলার স্বামী।  তিনি পূর্বে ইয়াশ বিড়লার বোন সুজাতা বিড়লাকে বিয়ে করেছিলেন, যিনি ১৯৯০ সালে বিমান দূর্ঘটনায় মারা যান। জেয় মেহতা ও জুহি চাওলার দুজন সন্তান রয়েছে: ২০০১ সালে জন্মগ্রহণকারী কন্যা **জাহ্নবি মেহতা** এবং ২০০৩ সালে জন্মগ্রহণকারী পুত্র **অর্জুন মেহতা**। 

## তথ্যসূত্র

বিষয়শ্রেণী:১৯৬১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ব্রিটিশ ব্যবসায়ী
বিষয়শ্রেণী:যুক্তরাজ্যে ভারতীয় অভিবাসী
বিষয়শ্রেণী:ইন্ডিয়ান প্রিমিয়ার লিগের ফ্র্যাঞ্চাইজি মালিক
বিষয়শ্রেণী:গুজরাতি ব্যক্তি
বিষয়শ্রেণী:ভারতীয় হিন্দু
বিষয়শ্রেণী:ব্রিটিশ হিন্দু
বিষয়শ্রেণী:ভারতীয় বংশোদ্ভূত ইংরেজ ব্যক্তি
বিষয়শ্রেণী:ইংরেজ হিন্দু
বিষয়শ্রেণী:ইংল্যান্ডে ভারতীয় অভিবাসী
ভুটান জাতীয় অনূর্ধ্ব-২০ ফুটবল দল

**ভুটান জাতীয় অনূর্ধ্ব-২০ ফুটবল দল** (; যা **ভুটান অনূর্ধ্ব-২০** নামেও পরিচিত) হচ্ছে আন্তর্জাতিক ফুটবলে ভুটানের প্রতিনিধিত্বকারী পুরুষদের অনূর্ধ্ব-২০ দল, যার সকল কার্যক্রম ভুটানের ফুটবলের সর্বোচ্চ নিয়ন্ত্রক সংস্থা ভুটান ফুটবল ফেডারেশন দ্বারা নিয়ন্ত্রিত হয়। ২০১৫ সালের ২০শে আগস্ট তারিখে, ভুটান অনূর্ধ্ব-২০ প্রথমবারের মতো আন্তর্জাতিক খেলায় অংশগ্রহণ করেছে; নেপালের কাঠমান্ডুতে অনুষ্ঠিত নেপাল অনূর্ধ্ব-২০ দলের বিরুদ্ধে উক্ত ম্যাচে তারা ১–৩ গোলের ব্যবধানে পরাজিত হয়েছিল।

১৫,০০০ ধারণক্ষমতাবিশিষ্ট চাংলিমিথাং স্টেডিয়ামে *ড্রাগন বয়েজ* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ভুটানের রাজধানী থিম্পুতে অবস্থিত।

ভুটান অনূর্ধ্ব-২০ এপর্যন্ত একবারও ফিফা অনূর্ধ্ব-২০ বিশ্বকাপে অংশগ্রহণ করতে পারেনি। অন্যদিকে, এএফসি অনূর্ধ্ব-২০ এশিয়ান কাপেও এপর্যন্ত একবারও অংশগ্রহণ করতে সক্ষম হয়নি।

সোনম তোবগায়, চকি ওয়াংচুক, সোনম ইয়োয়েজার, ফুন্টশো জিগমে এবং দাওয়া শেরিংয়ের মতো খেলোয়াড়গণ ভুটান অনূর্ধ্ব-২০ দলের জার্সি গায়ে মাঠ কাঁপিয়েছেন।

## প্রতিযোগিতামূলক তথ্য
### ফিফা অনূর্ধ্ব-২০ বিশ্বকাপ

## তথ্যসূত্র

## বহিঃসংযোগ
*  
* ফিফা-এ ভুটান জাতীয় অনূর্ধ্ব-২০ ফুটবল দল  
* এএফসি-এ ভুটান জাতীয় অনূর্ধ্ব-২০ ফুটবল দল 

অনূর্ধ্ব-২০
ফুটবল
বিষয়শ্রেণী:এশিয়ার জাতীয় অনূর্ধ্ব-২০ ফুটবল দল
অনূর্ধ্ব-২০
জাওয়াদ আলী

থাম্ব| জাওয়াদ আলী
**জাওয়াদ আলী** (১৯০৭-১৯৮৭), একজন ইরাকি ঐতিহাসিক এবং ইসলামিক ও আরবি ইতিহাসের পণ্ডিত। তিনি ১৯৩৯ সালে হামবুর্গ ইউনিভার্সিটি থেকে ডক্টরেট লাভ করেন এবং তার বই, *প্রাক-ইসলামিক আরবের ইতিহাস গ্রন্থের*  জন্য তিনি সবচেয়ে বেশি পরিচিত,  যেটি প্রাক-ইসলামী আরব ইতিহাসের সবচেয়ে উল্লিখিত ঐতিহাসিক রচনাগুলির মধ্যে একটি ।  জাওয়াদ আলী ১৯৫০-এর দশক থেকে বাগদাদ বিশ্ববিদ্যালয়ের শিক্ষা কলেজের ইতিহাস বিভাগে কাজ করেন।
## তথ্যসূত্র

বিষয়শ্রেণী:১৯০৭-এ জন্ম
বিষয়শ্রেণী:১৯৮৭-এ মৃত্যু
বিষয়শ্রেণী:বাগদাদের শিক্ষায়তনিক
বিষয়শ্রেণী:ইরাকি ইতিহাসবিদ
বিষয়শ্রেণী:ইরাকি শিক্ষায়তনিক
বিষয়শ্রেণী:হামবুর্গ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাগদাদ বিশ্ববিদ্যালয়ের শিক্ষক
বিষয়শ্রেণী:২০শ শতাব্দীর ইতিহাসবিদ
বিষয়শ্রেণী:ইসলাম-পূর্ব আরব
ব্রুনাই জাতীয় অনূর্ধ্ব-২০ ফুটবল দল

**ব্রুনাই জাতীয় অনূর্ধ্ব-২০ ফুটবল দল** (, ; যা **ব্রুনাই অনূর্ধ্ব-২০** নামেও পরিচিত) হচ্ছে আন্তর্জাতিক ফুটবলে ব্রুনাইয়ের প্রতিনিধিত্বকারী পুরুষদের অনূর্ধ্ব-২০ দল, যার সকল কার্যক্রম ব্রুনাইয়ের ফুটবলের সর্বোচ্চ নিয়ন্ত্রক সংস্থা ব্রুনাই দারুসসালাম জাতীয় ফুটবল অ্যাসোসিয়েশন দ্বারা নিয়ন্ত্রিত হয়। ১৯৭০ সালের ১৬ই এপ্রিল তারিখে, ব্রুনাই অনূর্ধ্ব-২০ প্রথমবারের মতো আন্তর্জাতিক খেলায় অংশগ্রহণ করেছে; ফিলিপাইনের ম্যানিলায় অনুষ্ঠিত হংকং অনূর্ধ্ব-২০ দলের বিরুদ্ধে উক্ত ম্যাচে তারা ১–৬ গোলের ব্যবধানে পরাজিত হয়েছিল।

২৮,০০০ ধারণক্ষমতাবিশিষ্ট হাসান আল বোলকিয়াহ জাতীয় স্টেডিয়ামে *তেবুয়ান* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ব্রুনাইয়ের রাজধানী বন্দর সেরি বেগাওয়ানে অবস্থিত। বর্তমানে এই দলের ম্যানেজারের দায়িত্ব পালন করছেন ব্রুনাইয়ান সাবেক ফুটবল খেলোয়াড় ইখমারোল ইজ্জত।

ব্রুনাই অনূর্ধ্ব-২০ এপর্যন্ত একবারও ফিফা অনূর্ধ্ব-২০ বিশ্বকাপে অংশগ্রহণ করতে পারেনি। অন্যদিকে, এএফসি অনূর্ধ্ব-২০ এশিয়ান কাপেও এপর্যন্ত একবারও অংশগ্রহণ করতে সক্ষম হয়নি।

নাজহান জুলকিফলে, আইসান আইজুদ্দিন, আইসান আইসামুদ্দিন, হিলমি সিদিক এবং এডি শাহরুলের মতো খেলোয়াড়গণ ব্রুনাই অনূর্ধ্ব-২০ দলের জার্সি গায়ে মাঠ কাঁপিয়েছেন।

## প্রতিযোগিতামূলক তথ্য
### ফিফা অনূর্ধ্ব-২০ বিশ্বকাপ

## তথ্যসূত্র

## বহিঃসংযোগ
*  
* ফিফা-এ ব্রুনাই জাতীয় অনূর্ধ্ব-২০ ফুটবল দল  
* এএফসি-এ ব্রুনাই জাতীয় অনূর্ধ্ব-২০ ফুটবল দল 

অনূর্ধ্ব-২০
ফুটবল
বিষয়শ্রেণী:এশিয়ার জাতীয় অনূর্ধ্ব-২০ ফুটবল দল
অনূর্ধ্ব-২০
বিষয়শ্রেণী:১৯৭০-এ প্রতিষ্ঠিত ফুটবল ক্লাব
কম্বোডিয়া জাতীয় অনূর্ধ্ব-২০ ফুটবল দল

**কম্বোডিয়া জাতীয় অনূর্ধ্ব-২০ ফুটবল দল** (; যা **কম্বোডিয়া অনূর্ধ্ব-২০** নামেও পরিচিত) হচ্ছে আন্তর্জাতিক ফুটবলে কম্বোডিয়ার প্রতিনিধিত্বকারী পুরুষদের অনূর্ধ্ব-২০ দল, যার সকল কার্যক্রম কম্বোডিয়ার ফুটবলের সর্বোচ্চ নিয়ন্ত্রক সংস্থা কম্বোডিয়া ফুটবল ফেডারেশন দ্বারা নিয়ন্ত্রিত হয়। ২০০২ সালের ২৩শে জানুয়ারি তারিখে, কম্বোডিয়া অনূর্ধ্ব-২০ প্রথমবারের মতো আন্তর্জাতিক খেলায় অংশগ্রহণ করেছে; কম্বোডিয়ার নমপেনে অনুষ্ঠিত ভিয়েতনাম অনূর্ধ্ব-২০ দলের বিরুদ্ধে উক্ত ম্যাচে তারা ১–৩ গোলের ব্যবধানে পরাজিত হয়েছিল।

৫০,০০০ ধারণক্ষমতাবিশিষ্ট নমপেন অলিম্পিক স্টেডিয়ামে *অ্যাংকর যোদ্ধা* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় কম্বোডিয়ার রাজধানী নমপেনে অবস্থিত। বর্তমানে এই দলের ম্যানেজারের দায়িত্ব পালন করছেন জাপানি সাবেক ফুটবল খেলোয়াড় কোজি গিয়োতোকু।

কম্বোডিয়া অনূর্ধ্ব-২০ এপর্যন্ত একবারও ফিফা অনূর্ধ্ব-২০ বিশ্বকাপে অংশগ্রহণ করতে পারেনি। অন্যদিকে, এএফসি অনূর্ধ্ব-২০ এশিয়ান কাপে কম্বোডিয়া অনূর্ধ্ব-২০ এপর্যন্ত ৩ বার অংশগ্রহণ করেছে, যার মধ্যে সেরা সাফল্য হচ্ছে ১৯৬৩ এএফসি অনূর্ধ্ব-২০ এশিয়ান কাপের গ্রুপ পর্বে অংশগ্রহণ করা, যেখানে তারা শুধুমাত্র ৬ অর্জন করতে সক্ষম হয়েছিল।

লিম পিসোথ, সিয়েং চান্থেয়া, উট টোলা, চাটমংকোল রুয়েয়াংথানারোট এবং কেও উদমের মতো খেলোয়াড়গণ কম্বোডিয়া অনূর্ধ্ব-২০ দলের জার্সি গায়ে মাঠ কাঁপিয়েছেন।

## প্রতিযোগিতামূলক তথ্য
### ফিফা অনূর্ধ্ব-২০ বিশ্বকাপ

## তথ্যসূত্র

## বহিঃসংযোগ
*  
* ফিফা-এ কম্বোডিয়া জাতীয় অনূর্ধ্ব-২০ ফুটবল দল  
* এএফসি-এ কম্বোডিয়া জাতীয় অনূর্ধ্ব-২০ ফুটবল দল 

অনূর্ধ্ব-২০
ফুটবল
বিষয়শ্রেণী:এশিয়ার জাতীয় অনূর্ধ্ব-২০ ফুটবল দল
অনূর্ধ্ব-২০
মোন-বর্মী লিপি

**বর্মী লিপি** হলো বর্ণমালা লেখার পদ্ধতি যা আধুনিক বর্মী, মোন, শান, রাখাইন, জিংপো এবং কারেন ভাষায় ব্যবহার করা হয়।

## ভাষা

বর্মী লিপি মূলত পিউ লিপি, অথবা পুরনো মোন লিপির অভিযোজিত রূপ, এবং এর উৎপত্তি নিশ্চিতভাবে দক্ষিণ ভারতীয়, যেখান থেকে কদম্ব অথবা পল্লব লিপি এসেছে। বর্মী শব্দ গঠন প্রধানত বর্গক্ষেত্র ব্লক বিন্যাস মেনে চলতো, কিন্তু সপ্তদশ শতাব্দী থেকে যখন শিক্ষার হাত বৃদ্ধি এবং বর্মী সাহিত্যের উত্থানের ফলে যখন *পারাবাইকস* () নামক ভাঁজ করা কাগজ ও খেজুর পাতার ব্যাপক ব্যবহার শুরু হয় তখন থেকে যুক্ত অক্ষর বিন্যাস ব্যবহার শুরু হয়।

বর্মী লিপি অন্যান্য বর্মী ভাষাগুলোয় লেখার জন্য অভিযোজন করা হয়েছে, উল্লেখযোগ্যভাবে শান, মোন (বর্মী লিপির মত এর পূর্বসূরী আসল পুরনো মোন লিপি এই ভাষায় ব্যবহৃত হয়) এবং কারেন ভাষায় ব্যবহার করা হয়। এই লিপি পালি ও সংস্কৃত নামক দুটি ধর্মীয় ভাষাতেও ব্যবহার করা হয়েছিলো।

## ইউনিকোড
বর্মী লিপি ১৯৯৯ সালের সেপ্টেম্বরে প্রকাশিত তৃতীয় সংস্করণের সাথে ইউনিকোডে যুক্ত করা হয়। পরবর্তী প্রকাশে লিপির অতিরিক্ত কিছু অক্ষর যুক্ত করা হয়।

২০০৫ সাল পর্যন্ত, অধিকাংশ বর্মী ভাষার ওয়েবসাইট বর্মী ক্যারেক্টার দেখাতে ছবি-ভিত্তিক পদ্ধতিতে জিআইএফ বা জিপিইজিতে প্রদর্শন করতো। ২০০৫ সালের শেষের দিকে বর্মী এনএলপি রিসার্চ ল্যাব মিয়ানমার১ নামক ওপেনটাইপ মিয়ানমার ফন্ট প্রকাশের ঘোষণা দেয়। এই ফন্টে শুধু ইউনিকোড কোড পয়েন্টস ও অক্ষর শুধু ছিলোনা তার সাথে এটিতে ওপেনটাইপ লেআউট (ওটিএল) লজিক ও রুলস মেনে চলা হতো। তাদের গবেষণা কেন্দ্রটি ইয়াঙ্গুনের মিয়ানমার আইসিটি পার্কে অবস্থিত এবং ইউনিকোড-সম্মত ফন্টটি এসআইএল ইন্টারন্যাশনাল তৈরি। প্রথমে এটির সাথে একটি গ্রাফাইট ইঞ্জিন ব্যবহার করতে হতো, যদিও এখন ইউন্ডোজের ওপেনটাইপ টেবিল এই ফন্টের বর্তমান সংস্করণে রয়েছে। ২০০৮ এর ৪ এপ্রিলের উইনিকোড ৫.১ স্ট্যান্ডার্ড প্রকাশিত হওয়ার পর থেকে তিনটি ইউনিকোড ৫.১ সমর্থিত ফন্ট মিয়ানমার৩, পাদাউক ও পারাবাইক; পাবলিক লাইসেন্সের অধীনে সহজলভ্য হয়েছে।

অনেক বর্মী ফন্ট প্রণেতা উইন ইন্নোয়া, সিই ফন্ট মিয়াজেদি, জাউগুই, পোন্না, মান্দালায় সহ বিভিন্ন বর্মী ফন্ট তৈরি করেছেন। এটা উল্লেখ করাটা গুরুত্বপূর্ণ যে এগুলোর কোনটাই ইউনিকোড সম্ময় নয় কারণ এগুলো বার্মিজ ব্লকের জন্য অনির্ধারিত কোড পয়েন্ট ব্যবহার করে এবং এগুলো মাইক্রোসফট বা অন্য কোন মূখ্য সফটওয়্যার বিক্রেতা কর্তৃক স্বীকৃত নয়। যদিও অনেক বর্মী ভাষার ওয়েবসাইট রয়েছে যেগুলো ইউনিকোড ব্যবহার শুরু করেছে সাথে বিভিন্ন ওয়েবসাইট জাউগি নামক ছদ্ম-ইউনিকোড ফন্ট ব্যবহার অব্যাহত রেখেছে।

### মাইক্রোসফট উইন্ডোজ ৮ এ বর্মী সমর্থন
উইন্ডোজ ৮ এর সাথে "মিয়ানমার টেক্সট" নামক একটি ইউনিকোড-লিখিত বর্মী ফন্ট রয়েছে। এছাড়াও উইন্ডোজ ৮-এ একটি বর্মী কিবোর্ড লেআউট রয়েছে। অপারেটিং সিস্টেমটিতে এই ফন্টের জনপ্রিয়তার ফলে মাইক্রোসফট উইন্ডোজ ১০-এ এই ফন্ট রেখে দিয়েছে।

### ব্লক

*মিয়ানমার* ইউনিকোড ব্লকটির কোডপয়েন্ট হল U+1000 থেকে U+109F। এটি ইউনিকোড আদর্শে ১৯৯৯ সালের সেপ্টেম্বরে সংস্করণ ৩.০ এর সাথে যুক্ত করে মুক্তি দেওয়া হয়:

*মিয়ানমার সম্প্রসারিত-এ* ইউনিকোড ব্লকটির কোডপয়েন্ট হল U+AA60 থেকে U+AA7F। এটি সংস্করণ ৫.২-এর সাথে যুক্ত করে ২০০৯ সালের অক্টোবরে ছাড়া হয়:

*মিয়ানমার সম্প্রসারিত-বি* ইউনিকোড ব্লকটির কোডপয়েন্ট হল U+A9E0 থেকে U+A9FF। এটি সংস্করণ ৭.০-এর সাথে যুক্ত করে ২০১৪ সালের জুনে মুক্তি দেওয়া হয়:

## আরও দেখুন
*বর্মী বর্ণমালা
*বর্মী সংখ্যা
*পুরনো মোন লিপি
*পিউ লিপি
*কারেন বর্ণমালা
*তাই থাম লিপি

## তথ্যসূত্র


বিষয়শ্রেণী:ব্রাহ্মী লিপি
ইসলামাবাদের ইতিহাস

[থাম্ব|বাম|ডানে_উপরে|[শোন নদীর পাশে পঞ্চদশ শতাব্দীর ফারওয়ালা দূর্গ]]
[থাম্ব|বাম|ডানে_উপরে|[গখরদের তৈরি ষষ্ঠদশ শতাব্দীর রাওয়াত দূর্গ]]

পাকিস্তানের রাজধানী ইসলামাবাদের শহরটি ইসলামাবাদ রাজধানী অঞ্চলের এশিয়ার পরিচিত প্রাচীনতম মানব বসতির ক্ষেত্রগুলোর একটি পোথোহার মালভূমিতে অবস্থিত। এই মালভূমিতে পাওয়া কিছু প্রাচীনতম প্রস্তর যুগের প্রত্নতাত্ত্বিক শিল্পকর্ম পাওয়া গেছে যেগুলোর তারিখ ১০ লাখ থেকে ৫,০০,০০০ বছর পূর্বে। শোন নদীর সোপান হতে উদ্ধারকৃত অশোধিত পাথরগুলো নিশ্চিত করে যে হিম যুগে এখানে আদিম মানুষেরা বসবাস করত। প্রাগৈতিহাসিক যুগের মৃৎপাত্র ও পাত্রের নমুনা এখানের বিভিন্ন এলাকায় পাওয়া গেছে।

সীমিত খনন এখানের প্রাগৈতিহাসিক সংস্কৃতির প্রমাণ নিশ্চিত করেছে। ৫০০০ খ্রিস্টপূর্বাব্দের ধ্বংসাবশেষ এবং মানুষের মাথার খুলির প্রাপ্তি দেখায় যে এই অঞ্চলটি নব্যপ্রস্তরযুগীয় মানুষের আবাস ছিলো যারা শোন নদীর তীরের আশেপাশে ঘুরে বেড়াতো। নব্যপ্রস্তর যুগে ৩০০০ খ্রিস্টপূর্বাব্দের দিকে এই অঞ্চলে লোকজন ছোট সম্প্রদায় গড়ে তুলেছিলো।
সিন্ধু সভ্যতার শেষে অবস্থিত এই এলাকাটি ছিলো মধ্য এশিয়ায় আর্য সম্প্রদায়ের আদি বাসস্থানের একটি। তাদের সভ্যতাটি এখানে খ্রিস্টপূর্ব ২৩শ থেকে ১৮শ শতাব্দীতে গড়ে উঠে। অনেক বড় বাহিনী মহান আলেকজান্ডার, চেঙ্গিজ খান, তৈমুর লং এবং আহমদ শাহ দুররানিদের বাহিনীরা ভারতীয় উপমহাদেশ আক্রমণ করতে এই অঞ্চল ব্যবহার করে পূর্বদিকে প্রবেশ করত। একদা একটি বৌদ্ধ শহর এই অঞ্চলে ছিলো এবং এর ধ্বংসস্তুপ জি-১২ সেক্টরে চিহ্নিত করা হয়েছে। আধুনিক ইসলামাদের ভেতর সাইদপুরের পুরনো বসতিও অন্তর্ভুক্ত রয়েছে। ব্রিটিশরা ১৮৪৯ সালে শিখদের কাছ থেকে এই অঞ্চলের নিয়ন্ত্রণ নিয়ে নেয় এবং এই অঞ্চলের রাওয়ালপিন্ডিতে এশিয়ার বৃহত্তম সেনানিবাস নির্মাণ করে।

## নির্মাণ এবং উন্নয়ন
থাম্ব|চাঘি স্মৃতিস্তম্ভ
১৯৪৭ সালে পাকিস্তান স্বাধীনতা পাওয়ার পরে করাচি ছিলো এর প্রথম রাজধানী। ১৯৫৮ সালে নতুন রাজধানী নির্মাণের জন্য রাওয়ালপিন্ডির আশেপাশে উপযুক্ত স্থান নির্ধারণের জন্য একটি কমিটি গঠন করা হয়। ১৯৬০ সালে ইসলামাবাদ শহরটিকে রাজধানী করার উদ্দেশ্যে নির্মাণ করা শুরু হয়। ১৯৬০ সালে পাকিস্তানের নতুন রাজধানী প্রতিষ্ঠার জন্য পাঞ্জাব প্রদেশের রাওয়ালপিন্ডি জেলা থেকে জমি স্থানান্তর করা হয়েছিল। কনস্টান্টিনোস অ্যাপোস্টলো ডক্সিয়াদিস শহরটির মাস্টারপ্ল্যান প্রস্তুত করেন। ১৯৬০ সালের প্রধান পরিকল্পনা অনুসারে রাজধানী অঞ্চলটিতে রাওয়ালপিন্ডি অন্তর্ভুক্ত ছিল। রাওয়ালপিন্ডি শেষ পর্যন্ত ১৯৮০ এর দশকে ইসলামাবাদ মাস্টার প্ল্যান থেকে বাদ পড়েছিল। এই শহরটিকে দক্ষিণ এশিয়া সবচেয়ে ব্যাপকভাবে ও সফলভাবে পরিকল্পিত নগরী হিসেবে ধরা হয়।

## তথ্যসূত্র
চীনা তাইপেই জাতীয় অনূর্ধ্ব-২০ ফুটবল দল

**চীনা তাইপেই জাতীয় অনূর্ধ্ব-২০ ফুটবল দল** (; যা **চীনা তাইপেই অনূর্ধ্ব-২০** নামেও পরিচিত) হচ্ছে আন্তর্জাতিক ফুটবলে চীনা তাইপেইয়ের প্রতিনিধিত্বকারী পুরুষদের অনূর্ধ্ব-২০ দল, যার সকল কার্যক্রম চীনা তাইপেইয়ের ফুটবলের সর্বোচ্চ নিয়ন্ত্রক সংস্থা চীনা তাইপেই ফুটবল অ্যাসোসিয়েশন দ্বারা নিয়ন্ত্রিত হয়। ১৯৬১ সালের ১২ই এপ্রিল তারিখে, চীনা তাইপেই অনূর্ধ্ব-২০ প্রথমবারের মতো আন্তর্জাতিক খেলায় অংশগ্রহণ করেছে; থাইল্যান্ডের ব্যাংককে অনুষ্ঠিত থাইল্যান্ড অনূর্ধ্ব-২০ দলের বিরুদ্ধে উক্ত ম্যাচে তারা ১–৪ গোলের ব্যবধানে পরাজিত হয়েছিল।

২০,০০০ ধারণক্ষমতাবিশিষ্ট তাইপেই পৌর স্টেডিয়ামে *চীনা দল* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় তাইওয়ানের রাজধানী তাইপেইয়ে অবস্থিত।

চীনা তাইপেই অনূর্ধ্ব-২০ এপর্যন্ত একবারও ফিফা অনূর্ধ্ব-২০ বিশ্বকাপে অংশগ্রহণ করতে পারেনি। অন্যদিকে, এএফসি অনূর্ধ্ব-২০ এশিয়ান কাপে চীনা তাইপেই অনূর্ধ্ব-২০ এপর্যন্ত ১০ বার অংশগ্রহণ করেছে, যার মধ্যে সেরা সাফল্য হচ্ছে ১৯৬৬ এএফসি অনূর্ধ্ব-২০ এশিয়ান কাপের তৃতীয় স্থান নির্ধারণী ম্যাচে অংশগ্রহণ করা, যেখানে তারা থাইল্যান্ড অনূর্ধ্ব-২০ দলের সাথে ০–০ গোলে ড্র করেছে।

উ ইয়েন-শু, উইল ডনকিন, মিগেল সান্ডবার্গ, লি-গুয়ান-পেই এবং তু শাও-ছিয়েহের মতো খেলোয়াড়গণ চীনা তাইপেই অনূর্ধ্ব-২০ দলের জার্সি গায়ে মাঠ কাঁপিয়েছেন।

## প্রতিযোগিতামূলক তথ্য
### ফিফা অনূর্ধ্ব-২০ বিশ্বকাপ

## তথ্যসূত্র

## বহিঃসংযোগ
*   
* ফিফা-এ চীনা তাইপেই জাতীয় অনূর্ধ্ব-২০ ফুটবল দল  
* এএফসি-এ চীনা তাইপেই জাতীয় অনূর্ধ্ব-২০ ফুটবল দল 

অনূর্ধ্ব-২০
ফুটবল
বিষয়শ্রেণী:এশিয়ার জাতীয় অনূর্ধ্ব-২০ ফুটবল দল
অনূর্ধ্ব-২০
চীন জাতীয় অনূর্ধ্ব-২০ ফুটবল দল

**চীন জাতীয় অনূর্ধ্ব-২০ ফুটবল দল** (যা সংক্ষেপে **চীন অনূর্ধ্ব-২০** নামে পরিচিত) হচ্ছে আন্তর্জাতিক ফুটবলে চীনের প্রতিনিধিত্বকারী পুরুষদের অনূর্ধ্ব-২০ দল, যার সকল কার্যক্রম চীনের ফুটবলের সর্বোচ্চ নিয়ন্ত্রক সংস্থা চীনা ফুটবল অ্যাসোসিয়েশন দ্বারা নিয়ন্ত্রিত হয়।  

*ড্রাগনের দল* নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় চীনের রাজধানী বেইজিংয়ে অবস্থিত। বর্তমানে এই দলের প্রধান প্রশিক্ষকের দায়িত্ব পালন করছেন স্পেনীয় সাবেক ফুটবল খেলোয়াড় আন্তোনিও পুচে এবং অধিনায়কের দায়িত্ব পালন করছেন সানহাই শেনহুয়ার রক্ষণভাগের খেলোয়াড় চু ছেনচিয়ে।

চীন অনূর্ধ্ব-২০ এপর্যন্ত ৫ বার ফিফা অনূর্ধ্ব-২০ বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ১৯৮৫ ফিফা অনূর্ধ্ব-২০ বিশ্বকাপের কোয়ার্টার-ফাইনালে পৌঁছানো, যেখানে তারা সোভিয়েত ইউনিয়ন অনূর্ধ্ব-২০ দলের কাছে ০–১ গোলের ব্যবধানে পরাজিত হয়েছে। অন্যদিকে, এএফসি অনূর্ধ্ব-২০ এশিয়ান কাপের ইতিহাসে চীন অনূর্ধ্ব-১৭ অন্যতম সেরা দল, যেখানে দলটি এপর্যন্ত ১৮ বার অংশগ্রহণ করে একটি শিরোপা জয়লাভ করেছে। ঝাং জিউওয়েই, কু বো, ঝাং জিঝে, ঝাং ইউনিং এবং গন লেইয়ের মতো খেলোয়াড়গণ চীনের অনূর্ধ্ব-২০ দলের জার্সি গায়ে মাঠ কাঁপিয়েছেন।

## প্রতিযোগিতামূলক তথ্য
### ফিফা অনূর্ধ্ব-২০ বিশ্বকাপ

## তথ্যসূত্র

## বহিঃসংযোগ
*  
* ফিফা-এ চীন জাতীয় অনূর্ধ্ব-২০ ফুটবল দল 

বিষয়শ্রেণী:চীন জাতীয় অনূর্ধ্ব-২০ ফুটবল দল
বিষয়শ্রেণী:এশিয়ার জাতীয় অনূর্ধ্ব-২০ ফুটবল দল
ফুটবল
অনূর্ধ্ব-২০
------------------------------
ইন্দোনেশিয়া জাতীয় অনূর্ধ্ব-২০ ফুটবল দল

**ইন্দোনেশিয়া জাতীয় অনূর্ধ্ব-২০ ফুটবল দল** (; যা **ইন্দোনেশিয়া অনূর্ধ্ব-২০** নামেও পরিচিত) হচ্ছে আন্তর্জাতিক ফুটবলে ইন্দোনেশিয়ার প্রতিনিধিত্বকারী পুরুষদের অনূর্ধ্ব-২০ দল, যার সকল কার্যক্রম ইন্দোনেশিয়ার ফুটবলের সর্বোচ্চ নিয়ন্ত্রক সংস্থা ইন্দোনেশিয়া ফুটবল অ্যাসোসিয়েশন দ্বারা নিয়ন্ত্রিত হয়। ১৯৬০ সালের ৩০শে মার্চ তারিখে, ইন্দোনেশিয়া অনূর্ধ্ব-২০ প্রথমবারের মতো আন্তর্জাতিক খেলায় অংশগ্রহণ করে; মালয়েশিয়ার কুয়ালালামপুরে অনুষ্ঠিত সিঙ্গাপুর অনূর্ধ্ব-২০ দলের বিরুদ্ধে উক্ত ম্যাচে তারা ৯–৩ গোলের ব্যবধানে জয়লাভ করেছিল।

৮০,০০০ ধারণক্ষমতাবিশিষ্ট গেলোরা বুং কার্নো স্টেডিয়ামে *মেরাহ পুতিহ* নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ইন্দোনেশিয়ার রাজধানী জাকার্তায় অবস্থিত। বর্তমানে এই দলের ম্যানেজারের দায়িত্ব পালন করছেন দক্ষিণ কোরীয় সাবেক ফুটবল খেলোয়াড় শিন তে-ইয়ং এবং অধিনায়কের দায়িত্ব পালন করছেন পোমোরাৎসের মধ্যমাঠের খেলোয়াড় ডেভিড মাওলানা।

ইন্দোনেশিয়া অনূর্ধ্ব-২০ এপর্যন্ত মাত্র এক বার ফিফা অনূর্ধ্ব-২০ বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ১৯৭৯ ফিফা অনূর্ধ্ব-২০ বিশ্বকাপের গ্রুপ পর্বে অংশগ্রহণ করা। অন্যদিকে, এএফসি অনূর্ধ্ব-২০ এশিয়ান কাপে দলটি অন্যতম সফল দল, যেখানে তারা ১টি (১৯৬১) শিরোপা জয়লাভ করেছে।

উইতান সুলায়মান, এজি মাওলানা, এডি সুদারনোতো, বামবুং নুরদিয়ানসিয়াহ এবং পেপেন রুবিয়ান্তোর মতো খেলোয়াড়গণ ইন্দোনেশিয়া অনূর্ধ্ব-২০ দলের জার্সি গায়ে মাঠ কাঁপিয়েছেন।

## প্রতিযোগিতামূলক তথ্য
### ফিফা অনূর্ধ্ব-২০ বিশ্বকাপ

## তথ্যসূত্র

## বহিঃসংযোগ
*  
* ফিফা-এ ইন্দোনেশিয়া জাতীয় অনূর্ধ্ব-২০ ফুটবল দল  
* এএফসি-এ ইন্দোনেশিয়া জাতীয় অনূর্ধ্ব-২০ ফুটবল দল 

অনূর্ধ্ব-২০
ফুটবল
বিষয়শ্রেণী:এশিয়ার জাতীয় অনূর্ধ্ব-২০ ফুটবল দল
অনূর্ধ্ব-২০